b"\n_START_ARTICLE_\nRoskilde Avis\n_START_SECTION_\nHistorie\n_START_PARAGRAPH_\nRoskilde avis fik en sl\xc3\xb8v start som avis, men vandt fremgang under Hanson, som var en dygtig bogtrykker. Hanson satsede p\xc3\xa5 at, at avisens indhold skulle v\xc3\xa6re lokalt og alment samt p\xc3\xa5 annoncer i avisen. Samtidig var Roskilde hoveds\xc3\xa6de og m\xc3\xb8dested for \xc3\xb8ernes st\xc3\xa6nderforsamling, hvilket skabte en livlig offentlig debat. _NEWLINE_Under M\xc3\xbceller skete der en positiv udvikling for avisen, b\xc3\xa5de teknisk, redaktionelt og oplagsm\xc3\xa6ssigt. Fra 1870'erne udgjorde dav\xc3\xa6rende konkurrenter en betydelig trussel for avisen i landdistrikterne, mens avisen fortsat dominerede i byen. Under Georg Christensen var avisen politisk aktuel og forbundet med det bedre borgerskab og samtidig en god forretning. Indtil 1. Verdenskrig var avisen en succesfuld forretning, men stagnerede i 1920'erne, da venstrebladende kom til byen og fra 1930 var avisen derfor \xc3\xb8konomisk udfordret."